pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย งานวิจัยจุฬาฯ ชี้ แรงงานอาชีวะไทยฝีมือโดดเด่น เป็นที่ต้องการของตลาดในและต่างประเทศ นายกฯ เชื่อมั่นศักยภาพแรงงานอาชีวะ สั่งการเดินหน้าเพิ่มศักยภาพ
วันอาทิตย์ที่ 11 กุมภาพันธ์ 2567
11/02/2567
โฆษกรัฐบาลเผย งานวิจัยจุฬาฯ ชี้ แรงงานอาชีวะไทยฝีมือโดดเด่น เป็นที่ต้องการของตลาดในและต่างประเทศ นายกฯ เชื่อมั่นศักยภาพแรงงานอาชีวะ สั่งการเดินหน้าเพิ่มศักยภาพ
โฆษกรัฐบาลเผย งานวิจัยจุฬาฯ ชี้ แรงงานอาชีวะไทยฝีมือโดดเด่น เป็นที่ต้องการของตลาดในและต่างประเทศ นายกฯ เชื่อมั่นศักยภาพแรงงานอาชีวะ สั่งการเดินหน้าเพิ่มศักยภาพ เสริมทักษะขั้นสูงและเฉพาะทาง ยกระดับอาชีวะไทย แข่งขันได้ในตลาดโลก
วันที่ 11 กุมภาพันธ์ 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้ความสําคัญกับแนวนโยบายในการยกระดับระบบอาชีวศึกษาไทย โดยเฉพาะการเสริมทักษะขั้นสูงและเฉพาะทาง เพื่อเพิ่มขีดความสามารถทางการแข่งขัน และตรงกับความต้องการในตลาดแรงงานโลก ซึ่งจากผลการวิจัยเกี่ยวกับแรงงานอาชีวศึกษาไทยของจุฬาลงกรณ์มหาวิทยาลัยระบุว่าแรงงานอาชีวะไทยมีฝีมือโดดเด่น หากได้รับการฝึกฝนพัฒนาอย่างจริงจัง จะเป็นกําลังสําคัญผลักดันการเติบโตทางเศรษฐกิจของประเทศ
โฆษกประจําสํานักนายกรัฐมนตรี เปิดเผยข้อมูลการศึกษาวิจัยของจุฬาลงกรณ์มหาวิทยาลัย เกี่ยวกับการพัฒนาศักยภาพและเอกลักษณ์แรงงานอาชีวศึกษาไทย ซึ่งระบุว่า แรงงานอาชีวะไทยมีเอกลักษณ์อันเป็นที่ยอมรับและต้องการในตลาดแรงงานทั้งภายในและต่างประเทศ โดยเฉพาะอย่างยิ่งในอุตสาหกรรมที่ต้องใช้ทักษะฝีมือและความชํานาญสูง นอกจากนี้ แรงงานอาชีวะไทยยังมีความแตกต่างจากแรงงานอาชีวะประเทศอื่น โดยแรงงานอาชีวะไทยมีความอ่อนน้อมถ่อมตน มีสัมมาคารวะ เป็นมิตร กินอยู่ง่าย และมีน้ําใจช่วยเหลือเกื้อกูล ซึ่งทําให้นายจ้างเกิดความประทับใจ อย่างไรก็ดี หากนักศึกษาและแรงงานอาชีวะไทยได้รับการสนับสนุนโดยการเพิ่มทักษะความรู้เฉพาะทาง รวมถึงการสื่อสารภาษาต่างประเทศ และเทคโนโลยีสารสนเทศ จะทําให้นักเรียนและแรงงานอาชีวะไทยมีความโดดเด่นอย่างก้าวกระโดด ซึ่งจะเป็นกําลังสําคัญในการพัฒนาประเทศและผลักดันการเติบโตทางเศรษฐกิจไทย (https://www.chula.ac.th/highlight/148530/)
โฆษกประจําสํานักนายกรัฐมนตรี กล่าวเพิ่มเติมว่านายกรัฐมนตรีเห็นถึงความสําคัญของนักเรียนและแรงงานอาชีวศึกษาไทยต่อภาคอุตสาหกรรมและระบบเศรษฐกิจของประเทศ โดยได้สั่งการเดินหน้านโยบายยกระดับระบบอาชีวศึกษาไทยสู่มาตรฐานสากล เสริมทักษะขั้นสูงและเฉพาะทาง รวมถึงทักษะที่มีแนวโน้มจําเป็นในอนาคต เพื่อให้ตรงกับความต้องการของสถานประกอบการ พร้อมแสวงหาความร่วมมือด้านอาชีวศึกษากับประเทศต่าง ๆ เพื่อให้เกิดการแลกเปลี่ยนองค์ความรู้ นักเรียนและบุคลากร และแนวปฏิบัติที่ดีระหว่างกัน รวมถึงแก้ปัญหาความขัดแย้ง ส่งเสริมภาพลักษณ์อาชีวศึกษาไทยในเชิงบวก เพื่อสนับสนุนให้มีการเรียนสายอาชีพมากขึ้น แก้ปัญหาการขาดแคลนแรงงานทักษะมีฝีมือจากอาชีวศึกษาในหลายอุตสาหกรรมสําคัญของประเทศ
“นายกรัฐมนตรีกําหนดนโยบายในการพัฒนาศักยภาพของนักเรียนและแรงงานด้านอาชีวศึกษา โดยเชื่อว่านักเรียนและแรงงานอาชีวะมีคุณค่าต่อระบบเศรษฐกิจของประเทศ มีศักยภาพเป็นที่ต้องการของตลาดโลก โดยรัฐบาลเดินหน้าเสริมจุดแข็งแก่ระบบอาชีวศึกษาไทย ทั้งการ Upskill และ Reskill ส่งเสริมการพัฒนาทักษะใหม่ที่จําเป็น ตอบโจทย์ความต้องการของตลาดแรงงาน พร้อมเพิ่มขีดความสามารถทางการแข็งขันของแรงงานไทยในระดับโลก” นายชัย กล่าว
รัฐบาลไทย-ข่าวทำเนียบรัฐบาล-รัฐมนตรีเกษตรฯ สักการะสิ่งศักดิ์สิทธิ์ศาลเจ้าพ่อเสือ ชมขบวนแห่ตรุษจีน
วันเสาร์ที่ 10 กุมภาพันธ์ 2567
รัฐมนตรีเกษตรฯ สักการะสิ่งศักดิ์สิทธิ์ศาลเจ้าพ่อเสือ ชมขบวนแห่ตรุษจีน
รัฐมนตรีเกษตรฯ สักการะสิ่งศักดิ์สิทธิ์ศาลเจ้าพ่อเสือ ชมขบวนแห่ตรุษจีน
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ สักการะสิ่งศักดิ์สิทธิ์ศาลเจ้าพ่อเสือ ชมขบวนแห่ตรุษจีน กล่าวอวยพรเนื่องในวันตรุษจีน ชมพลุดอกไม้ไฟ ชมการแสดงชุดวัฒนธรรมจีน จากโรงเรียนสันติคีรีวิทยาคม จังหวัดเชียงราย ชมการเชิดสิงโต แห่มังกร จากปากน้ําโพ จังหวัดนครสวรรค์ และชมการแสดงชุดวัฒนธรรมจีน จากหมู่บ้านแม่สลองนอก จังหวัดเชียงราย ณ ลานอเนกประสงค์หลังเทศบาลเมืองพะเยา
รัฐบาลไทย-ข่าวทำเนียบรัฐบาล-กรมการจัดหางาน รับสมัครคนหางาน ทำงานบรูไน 40 อัตรา ค่าจ้างวันละ 2,560 บาท
วันอาทิตย์ที่ 11 กุมภาพันธ์ 2567
11/02/2567
กรมการจัดหางาน รับสมัครคนหางาน ทํางานบรูไน 40 อัตรา ค่าจ้างวันละ 2,560 บาท
กรมการจัดหางาน เปิดรับสมัครคนหางาน ทํางานบนแท่นขุดเจาะน้ํามันในประเทศบรูไน จํานวน 40 อัตรา ค่าจ้างวันละ 2,560 บาท สัญญาจ้าง 2 ปี รับสมัครตั้งแต่บัดนี้ถึง 23 กุมภาพันธ์ 2567
นายสมชาย มรกตศรีวรรณ อธิบดีกรมการจัดหางาน เปิดเผยว่า กรมการจัดหางาน เปิดรับสมัครคนหางานเพื่อไปทํางานในประเทศบรูไนกับนายจ้างบริษัท ADININ WORK & ENGINEERING SDN BHD ซึ่งประกอบกิจการอุตสาหกรรมน้ํามันและก๊าซ ในตําแหน่งช่างประกอบ และช่างเชื่อม ทํางานนอกชายฝั่ง มีประสบการณ์ทํางานอย่างน้อย 8 ปี ในตําแหน่งที่สมัคร (4 ปีทํางานบนแท่นขุดเจาะน้ํามันในอุตสาหกรรมน้ํามันและก๊าซ) สามารถสื่อสารภาษาอังกฤษได้ รวม 40 อัตรา ค่าจ้าง 98 ดอลลาร์บรูไนต่อวัน หรือประมาณ 2,560 บาท (อัตราแลกเปลี่ยน ณ วันที่ 1 ก.พ. 67 : 1 ดอลลาร์บรูไน เท่ากับ 26.1215 บาท) ระยะเวลาการจ้างงาน 2 ปี ทํางานสูงสุด 245 วันต่อปี โดยนายจ้างจะจัดที่พักให้ฟรี พร้อมดูแลเรื่องการรักษาพยาบาล และประกันค่าทดแทนในกรณีประสบอันตรายจากการทํางาน ผู้สนใจสามารถยื่นใบสมัครได้ทางอีเมล doe.brunei@gmail.com ระหว่างวันที่ 9 - 23 กุมภาพันธ์ 2567 ตลอด 24 ชั่วโมง
สําหรับคุณสมบัติเฉพาะตําแหน่ง มีดังนี้
1. ช่างประกอบ (Marker Fitter) ทํางานนอกชายฝั่ง จํานวน 20 อัตรา ผ่านการทดสอบระดับ G.2 ของบริษัท และเข้าใจแบบงานตาม ISO และ P & ID มีประสบการณ์ในการเชื่อมและตัด และเข้าใจกระบวนการทํางาน รวมถึง PWHT สามารถตัดโดยใช้หัวตัดแก๊สออกซิเจน/อะเซทิลีน และเตรียมรอยต่อชิ้นงานที่เป็นท่อได้
2. ช่างเชื่อม 6GR (6 GR Pipe and Structural Welder) ทํางานนอกชายฝั่ง จํานวน 20 อัตรา ต้องผ่านการรับรองในการเชื่อม 6GR ในงานโครงสร้างที่เป็นท่อเหล็กกล้าคาร์บอน/ท่อสแตนเลส/ท่อเหล็กกล้าไร้สนิมดูเพล็กซ์ ต้องสามารถเชื่อมได้โดยใช้กระบวนการเชื่อมอาร์กด้วยลวดเชื่อมหุ้มฟลักซ์ (SMAW) และการเชื่อมทิก/เชื่อมอาร์กอน (GTAW) คุ้นเคยกับขั้นตอนด้านความปลอดภัยบนแท่นขุดเจาะน้ํามัน โดยเฉพาะอย่างยิ่งด้านความปลอดภัยเมื่อทํางานบนแท่นขุดเจาะน้ํามัน
“การรับสมัครในครั้งนี้เป็นการดําเนินการเพื่อจัดส่งคนหางานไปทํางานต่างประเทศ โดยวิธีรัฐจัดส่ง คนหางานไม่เสียค่าสมัครหรือค่าบริการใด ๆ ทั้งสิ้น ยกเว้นกรณีได้รับการคัดเลือกให้ไปทํางานจะมีค่าใช้จ่ายเท่าที่จําเป็น ได้แก่ ค่าทําหนังสือเดินทาง (กรณียังไม่มี) ค่าตรวจสุขภาพ ค่าตรวจสอบประวัติอาชญากรรม ค่าสมาชิกกองทุนเพื่อช่วยเหลือคนหางานไปทํางานต่างประเทศ และค่าตั๋วโดยสารเครื่องบิน รวมค่าใช้จ่ายทั้งสิ้นประมาณ 15,000 บาท โดยผู้ที่สนใจสามารถศึกษารายละเอียดการสมัครสอบ กําหนดการและวิธีการรับสมัครได้ที่เว็บไซต์กองบริหารแรงงานไทยไปต่างประเทศ doe.go.th/overseas หัวข้อ “ข่าวประกาศรับสมัคร” หรือ Facebook : แรงงานไทยไปต่างประเทศโดยรัฐจัดส่ง สอบถามรายละเอียดเพิ่มเติมได้ที่ 0 2245 1034 หรือสายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน โทร. 1694” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-กยศ. จับมือสถานศึกษานอกระบบ 74 แห่ง นำร่องการให้กู้ยืมหลักสูตรระยะสั้นด้านการบริบาลให้กู้แก่บุคคลอายุ 18 - 60 ปี
วันพฤหัสบดีที่ 29 กุมภาพันธ์ 2567
29/02/2567
กยศ. จับมือสถานศึกษานอกระบบ 74 แห่ง นําร่องการให้กู้ยืมหลักสูตรระยะสั้นด้านการบริบาลให้กู้แก่บุคคลอายุ 18 - 60 ปี
กยศ.จัดพิธีลงนามบันทึกข้อตกลงความร่วมมือการดําเนินงานโครงการนําร่องการให้เงินกู้ยืมในหลักสูตรอาชีพหรือเพื่อยกระดับทักษะ สมรรถนะ หรือการเรียนรู้ (Reskill/Upskill) ร่วมกับสถาบันทันตกรรม และโรงเรียนเอกชนนอกระบบ เพื่อขยายโอกาสทางการศึกษาให้แก่ประชาชนทั่วไป
วันนี้ (28 กุมภาพันธ์ 2567) เวลา 10.00 น. กองทุนเงินให้กู้ยืมเพื่อการศึกษา (กยศ.) จัดพิธีลงนามบันทึกข้อตกลงความร่วมมือการดําเนินงานโครงการนําร่องการให้เงินกู้ยืมในหลักสูตรอาชีพหรือเพื่อยกระดับทักษะ สมรรถนะ หรือการเรียนรู้ (Reskill/Upskill) ร่วมกับสถาบันทันตกรรม และโรงเรียนเอกชนนอกระบบ เพื่อขยายโอกาสทางการศึกษาให้แก่ประชาชนทั่วไป ตาม พ.ร.บ. กยศ. (ฉบับที่ 2) พ.ศ. 2566 โดยมีนายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา และผู้บริหารสถานศึกษา 74 แห่งร่วมลงนามในบันทึกข้อตกลงความร่วมมือ
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา ได้เปิดเผยว่า “ขณะนี้ กองทุนฯได้เตรียมความพร้อมสําหรับการให้กู้ยืมเงินในลักษณะที่ 5 ลักษณะอื่นตามความจําเป็นและเหมาะสม เพื่อเป็นการขยายโอกาสให้แก่ประชาชนในการเข้าถึงการศึกษาที่หลากหลาย ตามพระราชบัญญัติกองทุนเงินให้กู้ยืมเพื่อการศึกษา (ฉบับที่ 2) พ.ศ. 2566 กองทุนฯจึงได้ทําบันทึกข้อตกลงความร่วมมือการดําเนินโครงการนําร่องการให้เงินกู้ยืมเพื่อการศึกษาในหลักสูตรอาชีพหรือเพื่อยกระดับทักษะ สมรรถนะ หรือการเรียนรู้ (Reskill/Upskill) กับสถาบันทันตกรรม และโรงเรียนเอกชนนอกระบบ รวม 74 แห่ง ซึ่งจะเป็นการสร้างบุคลากรที่มีคุณภาพเข้าสู่ตลาดแรงงานได้ตรงตามความต้องการอย่างเหมาะสม โดยจะเริ่มจากหลักสูตรการดูแลเด็กเล็ก หลักสูตรผู้ดูแลผู้สูงอายุ หลักสูตรพนักงานให้การดูแล หลักสูตรประกาศนียบัตรผู้ช่วยทันตแพทย์ และหลักสูตรประกาศนียบัตรผู้ช่วยทันตแพทย์ขั้นสูง โดยจะมีระยะเวลาการดําเนินการโครงการนําร่อง 2 ปี (ปีการศึกษา 2566-2567) ให้เงินกู้ยืมเป็นค่าเล่าเรียนไม่เกิน 50,000 บาท/หลักสูตร/คน/ครั้ง กําหนดอัตราดอกเบี้ย 1% ต่อปี และให้ระยะเวลาผ่อนชําระไม่เกิน 2 ปี
สําหรับคุณสมบัติของผู้ที่จะขอกู้ยืมเงินกู้ยืมเพื่อการศึกษาในลักษณะที่ 5 กําหนดให้มีอายุ 18 - 60 ปีบริบูรณ์ ศึกษาในหลักสูตร/สาขาวิชาตามประกาศที่คณะกรรมการกองทุนฯกําหนด ต้องทําประโยชน์ต่อสังคมหรือสาธารณะมาแล้วไม่น้อยกว่า 18 ชั่วโมง ภายในระยะเวลา 2 ปี ก่อนการยื่นขอกู้ยืม และต้องไม่กู้ยืมซ้ําซ้อนกับลักษณะอื่นๆ ณ ปีการศึกษานั้นๆ ทั้งนี้ โครงการดังกล่าวคาดว่าจะช่วยเสริมสร้างขีดความสามารถ พัฒนาองค์ความรู้และทักษะให้กับประชาชนผู้ที่ต้องการพัฒนาหรือต่อยอดการเรียนรู้ สามารถประกอบอาชีพมีงานทําและสร้างรายได้ในระยะยาวต่อไป ผู้ที่สนใจสามารถติดตามประกาศและรายละเอียดเงื่อนไขเพิ่มเติมได้ที่ www.studentloan.or.th” ผู้จัดการกองทุนฯกล่าวในที่สุด
รัฐบาลไทย-ข่าวทำเนียบรัฐบาล-กรมศุลกากรยึดเฮโรอีน เตรียมลักลอบส่งออกไปประเทศออสเตรเลียทางพัสดุไปรษณีย์ มูลค่ากว่า 21 ล้านบาท
วันพฤหัสบดีที่ 29 กุมภาพันธ์ 2567
29/02/2567
กรมศุลกากรยึดเฮโรอีน เตรียมลักลอบส่งออกไปประเทศออสเตรเลียทางพัสดุไปรษณีย์ มูลค่ากว่า 21 ล้านบาท
กรมศุลกากรตรวจยึดเฮโรอีน (Heroine) ซุกซ่อนมาในพัสดุไปรษณีย์ น้ําหนัก 7,181 กรัม เตรียมส่งออกไปประเทศออสเตรเลีย มูลค่ากว่า 21 ล้านบาท ณ ศูนย์ไปรษณีย์สุวรรณภูมิ
วันนี้ (29 กุมภาพันธ์ 2567) นายพันธ์ทอง ลอยกุลนันท์ ที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมศุลกากร เปิดเผยว่า ตามที่ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีนโยบายเดินหน้าปราบปรามยาเสพติดทั้งการผลิต การนําเข้า การนําผ่าน และการลักลอบจําหน่าย โดยสั่งการให้ทุกหน่วยงานที่เกี่ยวข้องบูรณาการการทํางานร่วมกันเพื่อปราบปรามยาเสพติดอย่างเข้มงวด และเร่งด่วน เพื่อให้เป็นไปตามนโยบายของนายกรัฐมนตรีและรัฐมนตรีว่าการกระทรวงการคลัง นายธีรัชย์ อัตนวานิช อธิบดีกรมศุลกากร จึงกําชับให้เจ้าหน้าที่เพิ่มความเข้มงวดในการเฝ้าระวังการลักลอบนําเข้าและส่งออกยาเสพติด ซึ่งปัจจุบันผู้กระทําความผิดมีแนวโน้มที่จะเปลี่ยนวิธีการลักลอบนําเข้าและส่งออกยาเสพติดหลากหลายรูปแบบและลดปริมาณให้น้อยลง เพื่อหลีกเลี่ยงการตรวจสอบของเจ้าหน้าที่ให้ได้มากที่สุด
กรมศุลกากรร่วมกับชุดปฏิบัติการ AITF (AIRPORT INTERDICTION TASK FORCEประกอบด้วย กรมศุลกากร สํานักงานคณะกรรมการป้องกันและปราบปรามยาเสพติด กองบัญชาการตํารวจปราบปรามยาเสพติด และศูนย์รักษาความปลอดภัยแห่งชาติ กองบัญชาการกองทัพไทย เพิ่มความเข้มงวดในการเฝ้าระวังการลักลอบนํายาเสพติดซุกซ่อนมาในพัสดุไปรษณีย์ เตรียมนําเข้า – ส่งออกไปนอกราชอาณาจักร
โดยล่าสุด เมื่อวันที่ 28 กุมภาพันธ์ 2567 กรมศุลกากร โดยเจ้าหน้าที่กองสืบสวนและปราบปราม และชุดปฏิบัติการ AITF ตรวจยึดยาเสพติดที่เตรียมการลักลอบส่งออกไปนอกราชอาณาจักร ณ ศูนย์ไปรษณีย์สุวรรณภูมิ พบพัสดุไปรษณีย์ระหว่างประเทศมีความเสี่ยงสูง สําแดงชนิดสินค้า เป็น “CREAM” จํานวน 2 หีบห่อ น้ําหนักรวม 22.480 กิโลกรัม ปลายทางประเทศออสเตรเลีย จึงทําการเปิดตรวจกล่องพัสดุ ผลปรากฏว่า พบยาเสพติดให้โทษประเภทที่ 1 เฮโรอีน (Heroine) ซุกซ่อนอยู่ในผลิตภัณฑ์บํารุงผิว น้ําหนักรวมสิ่งห่อหุ้มประมาณ 7,181 กรัม มูลค่า 21,543,000 บาท ทั้งนี้ กรมศุลกากรได้ประสานเจ้าหน้าที่จากสํานักงานคณะกรรมการป้องกันและปราบปรามยาเสพติด (ป.ป.ส.) และ กองบัญชาการตํารวจปราบปรามยาเสพติด (บช.ปส.) เพื่อติดตามและขยายผลต่อไป
โฆษกกรมศุลกากร กล่าวต่ออีกว่า กรณีนี้เป็นความผิดมาตรา 242 มาตรา 244 ประกอบมาตรา 252 มาตรา 166 และมาตรา 167 แห่งพระราชบัญญัติศุลกากร พ.ศ. 2560 และประมวลกฎหมายยาเสพติด สําหรับสถิติการจับกุมยาเสพติด ปีงบประมาณ 2567 (1 ตุลาคม 2566 – 29 กุมภาพันธ์ 2567) มีทั้งหมด 64 ราย มูลค่ารวม 351,328,004 บาท
รัฐบาลไทย-ข่าวทำเนียบรัฐบาล-ขยายเวลาเพื่ออำนวยความสะดวกประชาชนที่จะเข้าร่วม สักการะพระบรมสารีริกธาตุและพระอรหันตธาตุ ของพระสารีบุตรและพระโมคคัลลานะ เฉลิมพระเกียรติพระบาทสมเด็จพระเจ้าอยู่หัว
วันพฤหัสบดีที่ 29 กุมภาพันธ์ 2567
ขยายเวลาเพื่ออํานวยความสะดวกประชาชนที่จะเข้าร่วม สักการะพระบรมสารีริกธาตุและพระอรหันตธาตุ ของพระสารีบุตรและพระโมคคัลลานะ เฉลิมพระเกียรติพระบาทสมเด็จพระเจ้าอยู่หัว
เนื่องในโอกาสพระราชพิธีมหามงคลเฉลิมพระชนมพรรษา ๖ รอบ ๒๘ กรกฎาคม ๒๕๖๗
เวลา ๐๘.๐๐ - ๒๑.๐๐ น. ณ บริเวณท้องสนามหลวง
#พระราชพิธีมหามงคลเฉลิมพระชนมพรรษา๖รอบ
#พิธีอัญเชิญพระบรมสารีริกธาตุและพระอรหันตธาตุ
ที่มา พระลาน
รัฐบาลไทย-ข่าวทำเนียบรัฐบาล-นายกฯ ส่งเสริมการพัฒนาอุตสาหกรรมการบินของไทย เพื่อสนับสนุนการท่องเที่ยวเต็มศักยภาพ
วันพฤหัสบดีที่ 29 กุมภาพันธ์ 2567
29/02/2567
นายกฯ ส่งเสริมการพัฒนาอุตสาหกรรมการบินของไทย เพื่อสนับสนุนการท่องเที่ยวเต็มศักยภาพ
โดยไทยพร้อมจัดกิจกรรม “AIR-MAZING THAILAND” เป็นอีกมาตรการรองรับการขับเคลื่อนไทยสู่การเป็นศูนย์กลางการเดินทางในระดับภูมิภาค
วันนี้ (29 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ประกาศตั้งเป้าให้ไทยเป็นที่ 1 ของภูมิภาค โดยระบุวิสัยทัศน์ในการพัฒนาอุตสาหกรรม 8 ด้าน และ 1 ใน นั้น คือ ให้ไทยเป็นศูนย์กลางการบิน (Aviation Hub) (โดยนายกรัฐมนตรีจะแถลงถึงแผนพัฒนาการเป็นศูนย์กลางการบินของภูมิภาคในวันที่ 1 มีนาคม 2567) พร้อมกันนี้ หน่วยงานที่เกี่ยวข้องขานรับแนวทางการทํางานของรัฐบาลโดยได้ส่งเสริมการพัฒนาอุตสาหกรรมการบินของไทย พร้อมนําเสนอศักยภาพการให้บริการของสนามบินหลากหลายแห่งในเมืองรอง ผ่านการจัดงาน “AIR-MAZING THAILAND : THE AMAZING AIRLINE FAM TRIP” ระหว่างวันที่ 2-5 เม.ย. 2567 เพื่อสํารวจศักยภาพและความพร้อมของ “สนามบินนานาชาติ” เพื่อรองรับจํานวน และอํานวยความสะดวกการขนส่งนักท่องเที่ยวไปยังทุกพื้นที่
โฆษกประจําสํานักนายกรัฐมนตรี กล่าวว่า นายกรัฐมนตรีเห็นถึงการดึงศักยภาพของไทย ผลักดันให้เป็นศูนย์กลางการบิน (Aviation Hub) ด้วยการกระตุ้นไปที่ข้อต่อแก้ไขจุดอ่อน อํานวยความสะดวกให้อุตสาหกรรมการท่องเที่ยวและอุตสาหกรรมที่เกี่ยวข้องกับอุตสาหกรรมการบิน รวมถึงต้องการส่งเสริมจุดแข็ง ที่ไทยอยู่ในภูมิศาสตร์ที่เป็นประโยชน์ สามารถเดินทางไปยังศูนย์กลางเศรษฐกิจทั่วโลก มียุทธศาสตร์เมืองหลัก เมืองรอง ที่สามารถต่อยอดเป็นจุดศูนย์กลางการเดินทาง และในโอกาสนี้ การท่องเที่ยวแห่งประเทศไทย (ททท.) ได้รับลูกต่อจากนโยบายดังกล่าวดําเนินการจัดงาน AIR-MAZING THAILAND : THE AMAZING AIRLINE FAM TRIP” ระหว่างวันที่ 2-5 เมษายน 2567 เพื่อนําเสนอกิจกรรมการเดินทางสํารวจศักยภาพและความพร้อมของสนามบินนานาชาติในไทย
โดยได้มีการเชิญชวนผู้ประกอบการสายการบินพันธมิตร ร่วมสํารวจ เพื่อสร้างโอกาสในการเจรจาธุรกิจระหว่างสายการบินและผู้ประกอบการท่องเที่ยวในพื้นที่ ถือเป็นโอกาสประชาสัมพันธ์ถึงความพร้อมของสนามบินหลากหลายแห่งในเมืองรอง ในการรองรับเที่ยวบินจากต่างประเทศ การจัดสรรช่วงเวลาบิน (Slot) รวมทั้ง มีความพร้อมในการเปิดเส้นทางการบินแห่งใหม่ ซึ่งจากการรับสมัครผู้เข้าร่วมโครงการ พบว่ามีผู้ประกอบการสายการบินให้ความสนใจกันเป็นจํานวนกว่า 30 สายการบิน มากกว่าที่คาดการณ์ไว้ที่ 15 สายการบิน แสดงซึ่งศักยภาพแล้วความพร้อมให้การเป็นศูนย์กลางทางการบินในภูมิภาคของประเทศไทย
“นายกรัฐมนตรีเห็นถึงความพร้อม ศักยภาพของไทย ในการเป็นศูนย์กลางการเดินทางระดับภูมิภาค โดยรัฐบาลจะสนับสนุนในส่วนที่เกี่ยวข้อง และเชื่อว่าจะเป็นอีกเครื่องยนต์สําคัญในการพัฒนาเศรษฐกิจของประเทศอย่างก้าวกระโดด เพราะการสนับสนุนการเป็นศูนย์กลางการบินนอกจากจะมีประโยชน์สนับสนุนการท่องเที่ยวแล้ว ยังต่อยอด ผลักดันความก้าวหน้าให้ไทยเป็นศูนย์กลางด้านอื่นอีกด้วย” นายชัย กล่าว
รัฐบาลไทย-ข่าวทำเนียบรัฐบาล-นายกฯ เผยเข้าใจถึงความเดือดร้อนของประชาชนพื้นที่ถนนพระราม 2 ยืนยันต้องมีการลงพื้นที่ตรวจสอบอย่างจริงจัง เชื่อการกระทำเป็นสิ่งที่พิสูจน์อยู่แล้ว
วันพฤหัสบดีที่ 29 กุมภาพันธ์ 2567
29/02/2567
นายกฯ เผยเข้าใจถึงความเดือดร้อนของประชาชนพื้นที่ถนนพระราม 2 ยืนยันต้องมีการลงพื้นที่ตรวจสอบอย่างจริงจัง เชื่อการกระทําเป็นสิ่งที่พิสูจน์อยู่แล้ว
นายกฯ เผยเข้าใจถึงความเดือดร้อนของประชาชนพื้นที่ถนนพระราม 2 ยืนยันต้องมีการลงพื้นที่ตรวจสอบอย่างจริงจัง เชื่อการกระทําเป็นสิ่งที่พิสูจน์อยู่แล้ว
วันนี้ (29 ก.พ. 67) เวลา 15.50 น. ณ พิพิธภัณฑ์กองทัพอากาศและการบินแห่งชาติ ถนนพหลโยธิน เขตดอนเมือง กรุงเทพฯ ภายหลังเป็นประธานการประชุมสัมมนาทางวิชาการกองทัพอากาศ ประจําปี 2567 (RTAF SYMPOSIUM 2024) นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์สื่อมวลชนเกี่ยวกับการก่อสร้างถนนพระราม 2 ที่ไม่เสร็จสิ้นและล่าช้าว่า เข้าใจถึงความเดือดร้อนของประชาชน เข้าใจว่ามีปัญหาในการก่อสร้างเนื่องจากการก่อสร้างนั้นมีหลายสัญญา ทั้งนี้ ยืนยันจะต้องมีการลงพื้นที่ไปตรวจสอบอย่างจริงจัง แต่จะเป็นวันไหนยังไม่สามารถระบุได้ เพราะพรุ่งนี้ (1 มีนาคม) ก็จะมีการแถลงวิสัยทัศน์ “IGNITE THAILAND, AVIATION HUB” เพื่อประกาศถึงศักยภาพของประเทศไทยในการเป็นศูนย์กลางการบินของภูมิภาคที่ทําเนียบรัฐบาล ส่วนวันเสาร์ (2 มีนาคม) จะลงพื้นที่ตรวจราชการจังหวัดกาฬสินธุ์และจังหวัดร้อยเอ็ด และวันอาทิตย์ (3 มีนาคม) จะมีการประชุมคณะรัฐมนตรี นอกจากนั้น วันจันทร์ (4 มีนาคม) ตนจะเดินทางไปนครเมลเบิร์น ประเทศออสเตรเลีย เพื่อประชุมอาเซียนออสเตรเลีย ส่วนคนที่บั่นทอนกําลังใจนั้น ไม่เป็นไร เชื่อว่าการกระทําเป็นสิ่งที่พิสูจน์อยู่แล้ว เราจะทํางานต่อไป
รัฐบาลไทย-ข่าวทำเนียบรัฐบาล-นายกฯ ประกาศแผนการพัฒนาระบบการบิน Aviation Hub 1 มีนาคม 2567 พัฒนาไทยเป็นศูนย์กลางการบินการขนส่งของภูมิภาค ตั้งเป้า ขยายสุวรรณภูมิให้เป็น Hub ใหญ่ระดับโลก
วันพฤหัสบดีที่ 29 กุมภาพันธ์ 2567
29/02/2567
นายกฯ ประกาศแผนการพัฒนาระบบการบิน Aviation Hub 1 มีนาคม 2567 พัฒนาไทยเป็นศูนย์กลางการบินการขนส่งของภูมิภาค ตั้งเป้า ขยายสุวรรณภูมิให้เป็น Hub ใหญ่ระดับโลก
นายกฯ ประกาศแผนการพัฒนาระบบการบิน Aviation Hub 1 มีนาคม 2567 พัฒนาไทยเป็นศูนย์กลางการบินการขนส่งของภูมิภาค ตั้งเป้า ขยายสุวรรณภูมิให้เป็น Hub ใหญ่ระดับโลก
วันนี้ (29 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง จะแถลงแผนพัฒนาการเป็นศูนย์กลางการบินการขนส่งของภูมิภาค ในวันที่ 1 มีนาคม 2567 เวลา 09.30 น. ณ ตึกสันติไมตรี ทําเนียบรัฐบาล และโทรทัศน์ ช่อง 2 NBT2HD หรือช่องทางออนไลน์ Facebook : Srettha Thavisin / Facebook : ไทยคู่ฟ้า และ LIVE NBT2HD
โฆษกประจําสํานักนายกรัฐมนตรีเปิดเผยว่า ในงาน Ignite Thailand สัปดาห์ที่แล้ว นายกรัฐมนตรีได้ทิ้งท้ายไว้ว่าวันที่ 1 มีนาคม 2567 จะมาลงรายละเอียดแผนการพัฒนาระบบการบิน Aviation Hub ซึ่งเป็นหนึ่งในเป้าหมายอุตสาหกรรม 8 ด้าน ที่รัฐบาลกําลังผลักดัน ซึ่งรัฐบาลเราทําจริง ทําเป็น และกําลังดําเนินการตามแผนงานที่ได้กําหนดไว้ เพื่อผลักดัน ขยายสุวรรณภูมิให้เป็น Hub ใหญ่ระดับโลก
“นายกรัฐมนตรีจะมาเล่าถึงแผนการทํางานครับ ว่ารัฐบาลได้วาง Roadmap ทั้งระยะสั้นระยะยาวของการทํางานไว้อย่างไรบ้าง ทุกวันนี้สนามบินสุวรรณภูมิรองรับผู้โดยสารมากกว่าที่ออกแบบไว้ รัฐบาลจึงได้กําหนดกรอบการทํางานไว้อย่างชัดเจนครับ โดย 6 เดือนแรกจะต้องทําให้สุวรรณภูมิรองรับผู้โดยสารทั้ง 60 ล้านคนในปัจจุบันให้ได้อย่างมีประสิทธิภาพ และรัฐบาลได้กําหนดแผนการทํางานถึงการปรับระบบการทํางานในสนามบินครับ ซึ่งไม่เพียงแต่จะสนับสนุนการท่องเที่ยวครับ ประเทศไทยจะเป็นศูนย์กลางการปรุงอาหารและ Catering เป็นศูนย์กลางการซ่อมบํารุง เป็นเซ็นเตอร์ความร่วมมือระหว่างการบินและอุตสาหกรรมท่องเที่ยว”
และนี้ไม่ใช่ทั้งหมดที่รัฐบาลวางแผนการทํางานไว้ครับ เชิญชวนประชาชนร่วมรับฟัง การแถลงแผนพัฒนาการเป็นศูนย์กลางการบินการขนส่งของภูมิภาคของนายกรัฐมนตรีร่วมกันครับ
รัฐบาลไทย-ข่าวทำเนียบรัฐบาล-รมว.ดีอี ลัดฟ้าหารือนโยบายบริหารจัดการ AI  ในงาน Mobile World Congress 2024 ที่สเปน
วันพฤหัสบดีที่ 29 กุมภาพันธ์ 2567
รมว.ดีอี ลัดฟ้าหารือนโยบายบริหารจัดการ AI  ในงาน Mobile World Congress 2024 ที่สเปน
รมว.ดีอี ลัดฟ้าหารือนโยบายบริหารจัดการ AI  ในงาน Mobile World Congress 2024 ที่สเปน
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม พร้อมด้วย นายณัฐพล ณัฏฐสมบูรณ์รองปลัดกระทรวงฯ พลตรีธีรวุฒิ วิทยากรณ์ รองเลขาธิการคณะกรรมการการรักษาความมั่นคงปลอดภัยแห่งชาติ และคณะ ได้เข้าร่วมการประชุมGSMA Ministerial Programmeภายใต้งานMobile World Congress2024 (MWC)ซึ่งเป็นการประชุมเวทีชั้นนําระดับโลกสําหรับผู้กําหนดนโยบายและผู้นําระดับโลกด้านโทรคมนาคม ณ นครบาร์เซโลนา ราชอาณาจักรสเปน
โดยในการประชุมดังกล่าว ได้มีการหารือเรื่องปัญญาประดิษฐ์ (AI)ที่มีความรับผิดชอบตามแนวทางด้านจริยธรรม (Responsible AI: Following the ethical compass)พร้อมแลกเปลี่ยนแนวทางการกํากับดูแลปัญญาประดิษฐ์ (AI)ในภาคโทรคมนาคมและภาคอุตสาหกรรมที่มีการดําเนินการเชิงรุก เพื่อกําหนดแนวทางปฏิบัติด้านจริยธรรมของAIขององค์กร โดยได้เน้นย้ําถึงความจําเป็นของการสร้างความร่วมมือกันในระบบนิเวศดิจิทัล เพื่อสร้างความมั่นใจว่าGenerative AIในอนาคตจะเป็นกลางและมีคุณค่าอย่างแท้จริงต่อสังคมซึ่งจําเป็นต้องมีข้อมูลของผู้มีส่วนได้ส่วนเสีย สําหรับจัดทํามาตรฐานได้อย่างมีประสิทธิภาพและสามารถจัดการกับการความเสี่ยงด้านจริยธรรมได้
นอกจากนี้ รัฐมนตรีว่าการกระทรวงฯ และคณะ ได้หารือทวิภาคีกับผู้บริหารของGSMA APACถึงแนวทางการขับเคลื่อนการพัฒนาด้านดิจิทัลของประเทศ ภายใต้นโยบายเครื่องยนต์ใหม่ของประเทศไทย“The Growth Engine of Thailand”ซึ่งผู้บริหารGSMAได้กล่าวชื่นชมความก้าวหน้าในการพัฒนาโครงข่าย5Gในประเทศไทยที่เป็นระบบโทรคมนาคมอันดับ1ของภูมิภาคอาเซียน และสนใจที่จะร่วมจัดงานAsia-Pacific 5G Summitในประเทศไทย เพื่อสานต่อให้เกิดการแลกเปลี่ยนแนวทางการพัฒนาเทคโนโลยี5Gในภูมิภาคเอเชียแปซิฟิก และความร่วมมือด้านอื่นๆ ระหว่างกัน อาทิ นวัตกรรมดิจิทัล เทคโนโลยีและธรรมาภิบาลAIการแลกเปลี่ยนข้อมูลการพัฒนาด้านดิจิทัลของประเทศรวมถึงความมั่นคงปลอดภัยทางไซเบอร์
พร้อมกันนี้ รัฐมนตรีว่าการกระทรวงฯ และคณะ ยังได้เข้าร่วมงานเลี้ยงรับรองของการประชุมGSMA Ministerial Programme 2024ช่วงเย็นกับผู้นําด้านดิจิทัลจากประเทศต่างๆ ทั่วโลก อีกด้วย
-----------------------------------------------
รัฐบาลไทย-ข่าวทำเนียบรัฐบาล-“นฤมล” เผย รัฐบาลเศรษฐา ดึงเงินลงทุนสู่อุตสาหกรรมดิจิตอล รองรับการปฏิวัติอุตสาหกรรม ครั้งที่ 5
วันพฤหัสบดีที่ 29 กุมภาพันธ์ 2567
29/02/2567
“นฤมล” เผย รัฐบาลเศรษฐา ดึงเงินลงทุนสู่อุตสาหกรรมดิจิตอล รองรับการปฏิวัติอุตสาหกรรม ครั้งที่ 5
“นฤมล” เผย รัฐบาลเศรษฐา ดึงเงินลงทุนสู่อุตสาหกรรมดิจิตอล รองรับการปฏิวัติอุตสาหกรรม ครั้งที่ 5
วันนี้ (29 กุมภาพันธ์ 2567) ศาสตราจารย์ นฤมล ภิญโญสินวัฒน์ ผู้แทนการค้าไทย ให้สัมภาษณ์ถึงวัตถุประสงค์ของการดึงเงินลงทุนจากต่างประเทศเข้าสู่อุตสาหกรรมดิจิตอล เพื่อให้ไทยเป็นศูนย์กลางอุตสาหกรรมดิจิตอลในภูมิภาคตามที่นายเศรษฐา ทวีสิน นายกรัฐมนตรี ได้ประกาศวิสัยทัศน์เมื่อวันที่ 22 กุมภาพันธ์ ที่ผ่านมา ทั้งนี้ เพื่อเตรียมรองรับการเปลี่ยนผ่านเข้าสู่การปฏิวัติอุตสาหกรรมครั้งที่ 5 หรือ the 5th Industrial Revolution (5IR)
ผู้แทนการค้า กล่าวว่า การปฏิวัติอุตสาหกรรมครั้งที่ 4 หรือ 4IR ค่อย ๆ เกิดขึ้นตั้งแต่ประมาณปี 2010 เกิดเป็น Digital Economy ที่ครอบคลุมเทคโนโลยีใหม่ในขณะนั้น เช่น ioT, AI , Robotics , Blockchain, Biotechnology, Quantum Computing รัฐบาลไทยในสมัยนั้นจึงใช้ยุทธศาสตร์ ไทยแลนด์ 4.0 เพื่อรองรับเศรฐกิจดิจิตอล และเปลี่ยนกระทรวง ICT เป็น กระทรวงดิจิตอลเพื่อเศรษฐกิจและสังคม รวมถึงขยายขอบเขตภารกิจความรับผิดชอบให้กว้างขึ้นตามเทคโนโลยีที่เปลี่ยนไปที่มากไปกว่าแค่เรื่องของ Information and Communications Technologies (ICT) จากนั้นมา ได้มีการพัฒนาโครงสร้างพื้นฐานมาอย่างต่อเนื่องจนประเทศไทยอยู่ในแนวหน้าของภูมิภาคด้านโครงสร้างพื้นฐานดิจิตอล ในขณะเดียวกัน ได้มีการสนับสนุนการลงทุนในเรื่อง Big Data ทั้งของภาครัฐและเอกชน และส่งเสริมการพัฒนาทักษะด้านดิจิตอลทั้งที่ระดับหลักสูตรของสถาบันการศึกษาและการอบรมทั้ง reskill and upskill สําหรับแรงงานไทย
ผู้แทนการค้า ระบุว่า ปี 2023 ข้อมูลจาก World Bank แสดงสัดส่วนอุตสาหกรรมดิจิตอลนับเป็น 15% ของ GDP โลก และคาดการณ์ว่าจะเติบโตเป็น 30% ของ GDP โลกภายในปี 2030 จากความกังวลที่คิดว่าเทคโนโลยีเหล่านี้จะทําให้คนตกงาน การคาดการณ์กลับพบว่า เมื่อเข้าสู่ the 5IR ที่ Digital Economy จะกลายเป็น Re-humanized หรือ Personalized Economy ที่เทคโนโลยี 4IR จะกลับมาสร้างคุณภาพชีวิตที่ดีขึ้นให้มนุษย์ในหลากหลายมิติ เช่น การสร้างประสบการณ์ที่ดีขึ้นจากการออกแบบเฉพาะรายบุคคลให้กับลูกค้า การรักษาพยาบาลที่ออกแบบเฉพาะรายบุคคลเพื่อผลการรักษาที่ดีขึ้น หรือแม้กระทั่งการศึกษาที่ออกแบบเฉพาะรายบุคคลเพื่อสร้างการเรียนรู้ที่ดีที่สุด ทั้งหมดนี้ จะเกิดการลงทุนในธุรกิจรูปแบบใหม่จํานวนมาก ที่คาดว่าจะนําไปสู่การจ้างงานใหม่ถึง 30 ล้านตําแหน่ง
“เพื่อให้ประเทศไทย โดยเฉพาะผู้ประกอบการไทยและแรงงานไทยได้รับประโยชน์จากการเติบโตของอุตสาหกรรม 5IR นี้ รัฐบาลจึงพยายามดึงดูดเงินลงทุนจากบริษัทยักษ์ใหญ่ที่และบริษัทสตาร์ทอัพในห่วงโซ่อุปทานของ 5IR ให้มากขึ้น เพื่อสร้าง ecosystem สําหรับการพัฒนาเศรษฐกิจไทยเข้าสู่การปฏิวัติอุตสาหกรรมครั้งที่ 5 ทั้งนี้ ในฐานะผู้แทนการค้าจึงได้หารือและชักชวนบริษัทด้าน Data center และ Data Analytics เข้ามาลงทุนในไทยให้มากขึ้น เรื่องนี้มีความสําคัญ เพราะข้อมูลกับการวิเคราะห์ข้อมูลเป็นหัวใจสําคัญสําหรับ Personalized Economy ที่จะเกิดขึ้นต่อไป” ผู้แทนการค้าย้ํา
รัฐบาลไทย-ข่าวทำเนียบรัฐบาล-กรุงไทยออกเงินฝากออมทรัพย์ ประกันอุบัติเหตุ คุ้มครอง 25 เท่า สูงสุด 2.5 ล้านบาท 24 ชม.ทั่วโลก
วันพฤหัสบดีที่ 29 กุมภาพันธ์ 2567
29/02/2567
กรุงไทยออกเงินฝากออมทรัพย์ ประกันอุบัติเหตุ คุ้มครอง 25 เท่า สูงสุด 2.5 ล้านบาท 24 ชม.ทั่วโลก
ธนาคารกรุงไทยเพิ่มทางเลือกการบริหารจัดการทางการเงินให้กับลูกค้าบุคคล ด้วยผลิตภัณฑ์เงินฝากออมทรัพย์ Krungthai Care Savings  พร้อมความคุ้มครอง ให้ความอุ่นใจแก่ลูกค้า โดยไม่ต้องซื้อประกันอุบัติเหตุ
ธนาคารกรุงไทย ในฐานะธนาคารพาณิชย์ชั้นนําของประเทศ มุ่งมั่นพัฒนาผลิตภัณฑ์และบริการทางการเงิน ตอบโจทย์ลูกค้าในทุกมิติ ส่งเสริมการสร้างหลักประกันให้ชีวิต เพิ่มทางเลือกการบริหารจัดการทางการเงินให้กับลูกค้าบุคคล ด้วยผลิตภัณฑ์เงินฝากออมทรัพย์ Krungthai Care Savings พร้อมความคุ้มครอง ให้ความอุ่นใจแก่ลูกค้า โดยไม่ต้องซื้อประกันอุบัติเหตุ
เงินฝากออมทรัพย์ Krungthai Care Savings สําหรับผู้ฝากเงิน อายุตั้งแต่ 15 - 69 ปี รับความคุ้มครองถึงอายุ 70 ปี ยอดเงินฝากตั้งแต่ 1,000 – 100,000 บาท ให้ความคุ้มครองอุบัติเหตุ 25 เท่า ของยอดเงินฝากคงเหลือในบัญชี 1 วัน ก่อนประสบอุบัติเหตุ สูงสุด 2.5 ล้านบาทต่อคน คุ้มครองกรณีเสียชีวิตจากอุบัติเหตุ 24 ชั่วโมง ทั่วโลก รับความคุ้มครองในวันถัดไปหลังจากเปิดบัญชี เพิ่มความคุ้มครองครอบคลุมมากยิ่งขึ้น เมื่อเปิดบัญชี พร้อมสมัครบัตรเดบิตกรุงไทยแคร์ บัตรเดบิตกรุงไทย เอ็กซ์ตร้า แคร์ หรือ บัตรเดบิต อัลตร้า แคร์ รับความคุ้มครองเรื่อง ค่ารักษาพยาบาลจากอุบัติเหตุ ตั้งแต่ 5,000 บาทถึงสูงสุด 20,000 บาท ต่อครั้ง วงเงินประกันกรณีเสียชีวิตจากอุบัติเหตุตั้งแต่ 1 แสนบาท ถึงสูงสุด 1 ล้านบาท และสิทธิพิเศษอื่นๆ
ผู้ที่สนใจ สามารถเปิดบัญชีได้ที่ธนาคารกรุงไทยทุกสาขาตั้งแต่วันนี้เป็นต้นไป สอบถามข้อมูลที่ Krungthai Contact Center โทร 02-111-1111 หรือศึกษารายละเอียดเพิ่มเติมได้ที่ https://krungthai.com/th/personal/deposits/208/612
รัฐบาลไทย-ข่าวทำเนียบรัฐบาล-นายกฯ เป็นห่วงนักท่องเที่ยว ที่มาเที่ยวไทย จากมาตรการส่งเสริมการท่องเที่ยว กำชับทุกภาคส่วนช่วยกันดูแลความปลอดภัย
วันพุธที่ 28 กุมภาพันธ์ 2567
28/02/2567
นายกฯ เป็นห่วงนักท่องเที่ยว ที่มาเที่ยวไทย จากมาตรการส่งเสริมการท่องเที่ยว กําชับทุกภาคส่วนช่วยกันดูแลความปลอดภัย
นายกฯ เป็นห่วงนักท่องเที่ยว ที่มาเที่ยวไทย จากมาตรการส่งเสริมการท่องเที่ยว กําชับทุกภาคส่วนช่วยกันดูแลความปลอดภัย
วันนี้ (28 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรี รับรายงานกรณี นักท่องเที่ยวชาวจีน เล่นพาราเซลลิ่ง (ร่มร่อน) เกิดอุบัติเหตุจนแข้งหัก บริเวณหาดกะรน จังหวัดภูเก็ต เมื่อวันที่ 24 ก.พ. 2567 ที่ผ่านมา และกระทรวงการท่องเที่ยวและกีฬา และจังหวัดภูเก็ต ได้ช่วยเหลือนักท่องเที่ยวชาวจีนดังกล่าวเดินทางกลับประเทศจีนด้วยความเรียบร้อยแล้ว และผู้ประกอบการ เครื่่องเล่นที่เกิดอุบัติเหตุได้ตกลงจ่ายค่าเสียหายให้นักท่องเที่ยวตามจํานวนที่ได้ตกลงกันด้วย และเป็นที่พอใจด้วยแล้ว
“นายกฯ ให้ความสําคัญกับการดูแลความปลอดภัยของนักท่องเที่ยว ที่ตั้งใจเดินทางมาท่องเที่ยวพักผ่อนที่ไทย และขอกําชับหน่วยงานที่เกี่ยวข้องช่วยกันดูแลความปลอดภัยนักท่องเที่ยว ขอให้ผู้ประกอบการตรวจสอบเครื่องเล่นต่างๆ ให้มีความปลอดภัย การตรวจตรารักษาความปลอดภัยต่างๆ ทั้งนี้ จากนโยบายส่งเสริมการท่องเที่ยวของรัฐบาล ทําให้มีนักท่องเที่ยวเดินทางเข้ามาท่องเที่ยวในประเทศไทยเป็นจํานวนมาก โดยเฉพาะชาวจีน ซึ่งช่วยสร้างรายได้ กระตุ้นเศรษฐกิจภายในประเทศเพิ่มขึ้นอย่างมีนัยสําคัญ จึงขอให้ทุกคนร่วมกันต้อนรับนักท่องเที่ยว และเป็นเจ้าภาพที่ดี ช่วยกันสร้างภาพลักษณ์ที่ดีด้านการท่องเที่ยว หนึ่งในรายได้สําคัญของประเทศด้วย” นายชัย กล่าว
รัฐบาลไทย-ข่าวทำเนียบรัฐบาล-1 มีนาคมนี้ บขส. เริ่มปิดพื้นที่ขาเข้า สถานีขนส่งฯ หมอชิต 2 ให้ใช้พื้นที่ขาออกแทน แนะผู้โดยสารสังเกตป้ายบอกทาง เดินทางเข้า-ออก ขณะที่ ขสมก. พร้อมจัดรถเมล์ เชื่อมต่อการเดินทาง
วันพฤหัสบดีที่ 29 กุมภาพันธ์ 2567
1 มีนาคมนี้ บขส. เริ่มปิดพื้นที่ขาเข้า สถานีขนส่งฯ หมอชิต 2 ให้ใช้พื้นที่ขาออกแทน แนะผู้โดยสารสังเกตป้ายบอกทาง เดินทางเข้า-ออก ขณะที่ ขสมก. พร้อมจัดรถเมล์ เชื่อมต่อการเดินทาง
....
วันนี้ (29 กุมภาพันธ์ 2567) นายอรรถวิท รักจํารูญ กรรมการฯ รักษาการแทนกรรมการผู้จัดการใหญ่ บริษัท ขนส่ง จํากัด (บขส.) และนายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ (ขสมก.) กระทรวงคมนาคม ร่วมกันแถลงข่าว “การบูรณาการความร่วมมืออํานวยความสะดวกให้กับประชาชน โดย บขส. และ ขสมก.” บริเวณห้องโถงผู้โดยสาร ชั้น 1 อาคารสถานีขนส่งผู้โดยสารกรุงเทพ (จตุจักร) หรือ หมอชิต 2
นายอรรถวิท รักจํารูญ กรรมการฯ รักษาการแทนกรรมการผู้จัดการใหญ่ กล่าวว่า ตามที่กระทรวงคมนาคม โดยนายสุรพงษ์ ปิยะโชติ รัฐมนตรีช่วยว่าการกระทรวงคมนาคม ได้มีนโยบายให้ บขส. พัฒนาพื้นที่สถานีขนส่งฯ หมอชิต 2 เพื่อรองรับการเดินทางของพี่น้องประชาชนให้ได้รับความสะดวก ปลอดภัยมากยิ่งขึ้น บขส. จึงได้เดินหน้าพัฒนาพื้นที่สถานีขนส่งฯ และได้จัดระเบียบการบริหารการเดินรถ โดยตั้งแต่เวลา 00.01 น. ของวันที่ 1 มีนาคม 2567 เป็นต้นไป บขส. จะปิดพื้นที่ (ขาเข้า) ถาวร และให้รถโดยสารทุกคัน (รถบขส.,รถร่วม) เข้าจอดส่งผู้โดยสารที่บริเวณพื้นที่ชานชาลาขาออก ช่องที่ 112 – 130 ทั้งนี้ บขส. ได้มีการบริหารจัดการพื้นที่ขาออก เพื่อรองรับการเดินทางของประชาชน โดยได้จัดเจ้าหน้าที่อํานวยความสะดวก, ติดป้ายประชาสัมพันธ์ตามจุดต่างๆ และได้ประสานหน่วยงานที่เกี่ยวข้อง อาทิ กรมการขนส่งทางบก, สถานีตํารวจนครบาลบางซื่อ, การรถไฟแห่งประเทศไทย, องค์การขนส่งมวลชนกรุงเทพ (ขสมก.) ร่วมกันบูรณาการความร่วมมือในการดูแลการเดินทางของพี่น้องประชาชน นอกจากนี้ได้ประสานขอความร่วมมือผู้ประกอบการรถแท็กซี่, รถรับจ้าง จัดรถโดยสารมาอํานวยความสะดวกประชาชนที่ต้องการจะเดินทางต่อ ซึ่งผู้ใช้บริการสามารถเลือกเดินทางต่อรถเมล์ ที่ด้านหน้า หรือที่อู่ ขสมก. ด้านทิศใต้ของสถานีขนส่งฯ รวมทั้งได้จัดจุดให้บริการรถแท็กซี่, รถรับจ้าง ที่บริเวณลานจอดรถชั้น 1 และยังคงจัดการเดินรถ Feeder ตามนโยบาย Quick Win โดยรถโดยสาร บขส. (ขาเข้า) ทุกคัน จะจอดส่งผู้โดยสารที่สถานีกลางกรุงเทพอภิวัฒน์ ก่อนที่จะเข้าสถานีขนส่งหมอชิต 2 ผู้โดยสารสามารถเชื่อมต่อการเดินทางด้วยรถไฟ รถไฟฟ้าสายสีแดง รถไฟฟ้า MRT สายสีน้ําเงิน รถเมล์ ขสมก. ได้สะดวกเช่นเดียวกัน
นายกิตติกานต์ จอมดวง จารุวรพลกุล ผู้อํานวยการองค์การขนส่งมวลชนกรุงเทพ กล่าวว่า ขสมก. พร้อมจะบูรณาการความร่วมมือกับ บขส. ในการจัดการเดินรถเชื่อมต่อตามนโยบายของกระทรวงคมนาคม เพื่อให้ประชาชนได้มีทางเลือกในการเดินทางด้วยระบบขนส่งสาธารณะ โดยตั้งแต่วันพรุ่งนี้ (1 มี.ค.67) เป็นต้นไป ขสมก. จะจัดรถเมล์ ให้บริการเชื่อมต่อสถานีขนส่งหมอชิต 2 โดยประชาชนสามารถ เดินจากสถานีขนส่งฯ หมอชิต 2 ฝั่งด้านทิศใต้ มายังอู่หมอชิต 2 อย่างไรก็ดี ขสมก. ได้จัดทําป้ายประชาสัมพันธ์บอกเส้นทาง ติดตั้งบริเวณทางเดินเชื่อมต่อระหว่างสถานีขนส่งฯ กับอู่หมอชิต 2 เป็นระยะ ๆ พร้อมทั้ง ได้มีการปรับปรุงทัศนียภาพบริเวณทางเดินดังกล่าว เพื่อให้ประชาชนทุกกลุ่ม ทั้งเด็ก คนชรา และคนพิการ สามารถเดินทางมาใช้บริการรถโดยสารของ ขสมก. ได้อย่างสะดวก ปลอดภัย
รัฐบาลไทย-ข่าวทำเนียบรัฐบาล-กรมทางหลวงชนบท จัดเจ้าหน้าที่พร้อมเครื่องมือเข้าตรวจวัดค่าควันไอเสียเครื่องจักรกลและยานพาหนะ เพื่อลดผลกระทบต่อสุขภาพของประชาชนในพื้นที่จังหวัดระยอง
วันพฤหัสบดีที่ 29 กุมภาพันธ์ 2567
กรมทางหลวงชนบท จัดเจ้าหน้าที่พร้อมเครื่องมือเข้าตรวจวัดค่าควันไอเสียเครื่องจักรกลและยานพาหนะ เพื่อลดผลกระทบต่อสุขภาพของประชาชนในพื้นที่จังหวัดระยอง
....
กรมทางหลวงชนบท (ทช.) กระทรวงคมนาคม โดยสํานักเครื่องกลและสื่อสื่อสาร ลงพื้นที่ตรวจวัดค่าควันไอเสียของยานพาหนะและเครื่องจักรกลที่ใช้ปฏิบัติงานในแขวงทางหลวงชนบทระยอง เพื่อตรวจหาค่าไอเสีย ฝุ่นละออง PM2.5 ที่อาจเกินกว่ามาตรฐานกําหนด จํานวน 16 คัน ณ แขวงทางหลวงชนบทระยอง ซึ่งเป็นไปตามมาตรการของ ทช. ในการดูแล บํารุงรักษาเครื่องจักร ยานพาหนะให้อยู่ในสภาพที่พร้อมใช้งาน และให้ความสําคัญต่อสถานการณ์มลภาวะทางอากาศ PM 2.5 ทั้งนี้ ทช. ได้เน้นย้ําการตรวจสอบสภาพเครื่องจักรให้อยู่ในสภาพดี ห้ามใช้เครื่องจักรที่ก่อให้เกิดเขม่าควันดํา และให้เปลี่ยนถ่ายน้ํามันเครื่องตามกําหนด เลือกใช้น้ํามันให้เหมาะสมตามมาตรฐาน โดยจะหยุดใช้งานทันทีหากพบเครื่องจักรหรือยานพาหนะที่มีค่าควันไอเสียเกินกว่าค่าที่กําหนด และปรับปรุงแก้ไขให้เป็นไปตามมาตรการของ ทช. เพื่อร่วมเป็นส่วนหนึ่งในการบรรเทาปัญหามลพิษทางอากาศอย่างยั่งยืนในอนาคต
รัฐบาลไทย-ข่าวทำเนียบรัฐบาล-“สุริยะ” เปิดมาตรการระยะสั้น แก้ปัญหาตั๋วเครื่องบินแพง สั่งเพิ่มเที่ยวบินช่วงสงกรานต์ 2567 รวม 38 เที่ยวบิน มีที่นั่งเพิ่ม 13,000 ที่นั่ง
วันพฤหัสบดีที่ 29 กุมภาพันธ์ 2567
“สุริยะ” เปิดมาตรการระยะสั้น แก้ปัญหาตั๋วเครื่องบินแพง สั่งเพิ่มเที่ยวบินช่วงสงกรานต์ 2567 รวม 38 เที่ยวบิน มีที่นั่งเพิ่ม 13,000 ที่นั่ง
....
นายสุริยะ จึงรุ่งเรืองกิจ รัฐมนตรีว่าการกระทรวงคมนาคม เปิดเผยว่า ตามที่ได้สั่งการให้สํานักงานการบินพลเรือนแห่งประเทศไทย (กพท.) หน่วยงานบริหารและกํากับดูแลสนามบิน สายการบินและหน่วยงานที่เกี่ยวข้องในภาคการขนส่งทางอากาศและการท่องเที่ยวไปพิจารณาร่วมหาแนวทางแก้ไขปัญหาราคาค่าโดยสารทางอากาศที่มีราคาสูงและแผนรองรับการท่องเที่ยวช่วงเทศกาล เพื่ออํานวยความสะดวกให้กับประชาชนชาวไทยและนักท่องเที่ยวต่างชาติตามนโยบายของนายเศรษฐา ทวีสิน นายกรัฐมนตรี โดยได้ประชุมนัดแรกไปแล้วเมื่อวันที่ 20 กุมภาพันธ์ 2567 ที่ผ่านมา
ทั้งนี้ เมื่อวานนี้ (28 กุมภาพันธ์ 2567) กพท. ได้ประชุมร่วมกับ 6 สายการบินที่ให้บริการในเส้นทางการบินภายในประเทศอีกครั้ง ได้แก่ สายการบินไทย สายการบินไทยแอร์เอเชีย สายการบินบางกอกแอร์เวย์ส สายการบินไทยไลอ้อนแอร์ สายการบินนกแอร์ และสายการบินไทยเวียตเจ็ท เพื่อสรุปมาตรการลดผลกระทบจากราคาค่าโดยสารที่ปรับตัวสูงขึ้น รวมถึงแผนการเพิ่มจํานวนเที่ยวบินให้เพียงพอต่อความต้องการช่วงเทศกาล โดยเฉพาะในช่วงเทศกาลสงกรานต์ 2567 ที่จะถึงนี้
นายสุริยะ กล่าวต่อว่า การประชุมในครั้งนี้ ได้มีการตรวจสอบความพร้อมและความสามารถในการทําการบินจริงของแต่ละสายการบิน พร้อมทั้งมีเป้าหมายเพิ่มจํานวนเที่ยวบินในช่วงเทศกาลให้มากที่สุด ซึ่งในเบื้องต้นจะเป็นการเพิ่มเที่ยวบินเข้าสู่ระบบทั้งก่อนและหลังเวลาปฏิบัติการบินปกติในสนามบินที่มีความต้องการเดินทางสูง สอดคล้องกับมติของคณะรัฐมนตรี (ครม.) ที่กําหนดให้มีวันหยุดยาวในช่วงเทศกาลสงกรานต์ปี 2567 รวมระยะเวลา 6 วัน หรือระหว่างวันที่ 12 - 17 เมษายน 2567
สําหรับมาตรการระยะสั้นช่วงเทศกาลสงกรานต์ 2567 มีแผนเพิ่มเที่ยวบินพิเศษจํานวน 38 เที่ยวบิน ในช่วงระหว่างวันที่ 11 - 12 เมษายน 2567 และวันที่ 15 - 16 เมษายน 2567 ในเส้นทางครอบคลุมทุกภูมิภาค เช่น เชียงใหม่ ภูเก็ต กระบี่ อุดรธานี ขอนแก่น และอุบลราชธานี เป็นต้น ซึ่งจากการเพิ่มเที่ยวบินดังกล่าว จะทําให้มีตั๋วโดยสารเครื่องบินเพิ่มขึ้นประมาณ 13,000 ที่นั่ง ทั้งนี้ เนื่องจากเป็นการเพิ่มเที่ยวบินในรอบเช้าและรอบค่ํานอกช่วงเวลาเที่ยวบินที่มีอยู่ตามปกติ สายการบินจึงเตรียมจัดทําโปรโมชั่นราคาพิเศษ เพื่อให้มีราคาที่ถูกลง และให้สอดคล้องกับความต้องการในการเดินทางของผู้โดยสาร
นายสุริยะ กล่าวอีกว่า จากมาตรการดังกล่าว ได้มอบหมายให้กรมท่าอากาศยาน (ทย.)บริษัท ท่าอากาศยานไทย จํากัด (มหาชน) (ทอท.) และบริษัท วิทยุการบินแห่งประเทศไทย จํากัด (บวท.) เตรียมความพร้อมในการขยายเวลาดําเนินการตามที่สายการบินกําหนด โดยจะวางแผนการดําเนินการภายในหน่วยงาน เพื่อจัดทําแผนบุคลากรรองรับการให้บริการผู้โดยสารในห้วงเวลาดังกล่าว และกําหนดแนวทางการสนับสนุนการดําเนินการระหว่างกัน ทั้งนี้ จะเร่งเตรียมความพร้อม เพื่อให้ทันต่อการเดินทางของผู้โดยสาร และเพิ่มความคล่องตัวของระบบการขนส่งทางอากาศให้เกิดความสะดวกรวดเร็วมากขึ้นด้วย
กระทรวงคมนาคมและทุกหน่วยงานภายใต้การกํากับดูแลของกระทรวงฯ มีความห่วงใยต่อประชาชนทุกภาคส่วน พร้อมที่จะอํานวยความสะดวกในการเดินทาง มีราคาสมเหตุสมผล มุ่งเน้นด้านความปลอดภัยและรวดเร็ว เพื่อให้ประชาชนสามารถเดินทางถึงจุดหมายปลายทางได้โดยสวัสดิภาพ
รัฐบาลไทย-ข่าวทำเนียบรัฐบาล-ทส. เฝ้ารับเสด็จ กรมสมเด็จพระเทพรัตนราชสุดาฯ เสด็จพระราชดำเนินทอดพระเนตรโครงการพัฒนาพื้นที่ห้วยลาน อันเนื่องมาจากพระราชดำริ จังหวัดเชียงใหม่
วันพฤหัสบดีที่ 29 กุมภาพันธ์ 2567
ทส. เฝ้ารับเสด็จ กรมสมเด็จพระเทพรัตนราชสุดาฯ เสด็จพระราชดําเนินทอดพระเนตรโครงการพัฒนาพื้นที่ห้วยลาน อันเนื่องมาจากพระราชดําริ จังหวัดเชียงใหม่
ทส. เฝ้ารับเสด็จ กรมสมเด็จพระเทพรัตนราชสุดาฯ เสด็จพระราชดําเนินทอดพระเนตรโครงการพัฒนาพื้นที่ห้วยลาน อันเนื่องมาจากพระราชดําริ จังหวัดเชียงใหม่
ทส. เฝ้ารับเสด็จ กรมสมเด็จพระเทพรัตนราชสุดาฯ เสด็จพระราชดําเนินทอดพระเนตรโครงการพัฒนาพื้นที่ห้วยลาน อันเนื่องมาจากพระราชดําริ จังหวัดเชียงใหม่
วันที่ 29 กุมภาพันธ์ 2567 เวลา 09.00 น. สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินทอดพระเนตรโครงการพัฒนาพื้นที่ห้วยลาน อันเนื่องมาจากพระราชดําริ จังหวัดเชียงใหม่ ทรงรับฟังรายงานผลการดําเนินโครงการฯ และเสด็จพระราชดําเนินไปปล่อยปลาไทย 5 ชนิด ลงสู่อ่างเก็บน้ําห้วยลาน จํานวน 69 ตัว ประกอบด้วย ปลาบ้า ปลาตะเพียนขาว ปลาตะเพียนทอง ปลาสร้อยขาว และปลาแก้มช้ํา โดยมีนายจรัลธาดา กรรณสูต องคมนตรี พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม คณะผู้บริหาร ทส. และหน่วยงานที่เกี่ยวข้อง ร่วมเฝ้ารับเสด็จ
ทั้งนี้ กระทรวงทรัพยากรธรรมชาติและสิ่งแวดล้อม โดยกรมอุทยานแห่งชาติ สัตว์ป่า และพันธุ์พืช กรมป่าไม้ และกรมทรัพยากรน้ํา ได้เข้าร่วมบูรณาการดําเนินการพัฒนาพื้นที่ห้วยลาน อันเนื่องมาจากพระราชดําริ 4 ด้าน ดังนี้
1. ด้านการอนุรักษ์และฟื้นฟูทรัพยากรธรรมชาติ
ได้ดําเนินการปลูกฟื้นฟูป่าต้นน้ําที่เสื่อมโทรม จํานวน 6,013 ไร่ ปลูกป่าหวาย การควบคุมและป้องกันไฟป่า ทั้งในพื้นที่โครงการและบริเวณโดยรอบ เนื้อที่ 31,284 ไร่ จัดทําโครงการแก้ไขปัญหาการอยู่อาศัยทํากินในเขตป่าสงวนแห่งชาติ ในรูปแบบ คทช. จํานวน 7 หมู่บ้าน เนื้อที่รวม 1,106-3-04 ไร่ จัดตั้งป่าชุมชน จํานวน 5 หมู่บ้าน เนื้อที่ 1,053-2-63 ไร่
2. ด้านการพัฒนาแหล่งน้ํา ได้ดําเนินการบํารุงดูแลรักษาอ่างเก็บน้ํา จํานวน 4 อ่าง ได้แก่ อ่างเก็บน้ําห้วยลาน อ่างเก็บน้ําห้วยป่าไร่ อ่างเก็บน้ําดอยโตน และอ่างเก็บน้ําแม่ผาแหน
3. ด้านการศึกษาวิจัย เป็นแหล่งศึกษางานวิจัยทางด้านป่าไม้และสัตว์ป่า เช่น โครงการอนุรักษ์ต้นรัก และภูมิปัญญาการเจาะเก็บยางรักตามพระราชดําริ สมเด็จพระเทพรัตนราชสุดาฯ สยามบรมราชกุมารี จังหวัดเชียงใหม่
4. ด้านการพัฒนาคุณภาพชีวิตและส่งเสริมการมีส่วนร่วม ได้ส่งเสริมและพัฒนาอาชีพนอกภาคการเกษตรให้แก่ราษฎร เช่น เพิ่มสมุนไพรพื้นบ้าน
กลุ่มทอผ้า และกลุ่มจักสาน ส่งเสริมและสนับสนุนกลุ่มท่องเที่ยวเชิงอนุรักษ์ ตําบลออนใต้ จํานวน 11 หมู่บ้าน ส่งเสริมเครือข่ายหมู่บ้านพิทักษ์ป่ารักษาสิ่งแวดล้อม จํานวน 1 หมู่บ้าน ส่งเสริมเครือข่ายความร่วมมือในการควบคุมไฟป่า จํานวน 5 หมู่บ้าน
รัฐบาลไทย-ข่าวทำเนียบรัฐบาล-​“พวงเพ็ชร” จับมือ กทม. และภาคี เอาจริง! บูรณาการหน่วยงานปรับภาพลักษณ์ท่องเที่ยว กำจัดมิจฉาชีพหลอกลวง และจัดระเบียบการเดินทางย่านราชประสงค์
วันพฤหัสบดีที่ 29 กุมภาพันธ์ 2567
29/02/2567
​“พวงเพ็ชร” จับมือ กทม. และภาคี เอาจริง! บูรณาการหน่วยงานปรับภาพลักษณ์ท่องเที่ยว กําจัดมิจฉาชีพหลอกลวง และจัดระเบียบการเดินทางย่านราชประสงค์
​“พวงเพ็ชร” จับมือ กทม. และภาคี เอาจริง! บูรณาการหน่วยงานปรับภาพลักษณ์ท่องเที่ยว กําจัดมิจฉาชีพหลอกลวง และจัดระเบียบการเดินทางย่านราชประสงค์
วันที่ 29 กุมภาพันธ์ 2567 ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี เป็นประธานการประชุม หารือหน่วยงานภาคีเครือข่าย บูรณาการการทํางานด้านการท่องเที่ยวระหว่างภาครัฐและเอกชนในพื้นที่กรุงเทพมหานคร โดยมี พญ.วันทนีย์ วัฒนะ ปลัดกรุงเทพมหานคร ผู้บริหารกรุงเทพมหานคร กองบัญชาการตํารวจนครบาล กองบังคับการตํารวจจราจร กรมการขนส่งทางบก กรมการท่องเที่ยว สํานักงานคณะกรรมการคุ้มครองผู้บริโภค สมาคมผู้ประกอบวิสาหกิจในย่านราชประสงค์ และผู้เกี่ยวข้อง ร่วมการประชุม
ที่ประชุมได้รายงานถึงปัญหาต่าง ๆ ด้านการท่องเที่ยว อาทิ ปัญหารถยนต์รับจ้างสาธารณะ (ตุ๊กตุ๊กและแท็กซี่) ในการติดต่อ รบเร้า ชักจูงนักท่องเที่ยวไปซื้อสินค้าและบริการจากร้านค้าที่เกี่ยวข้อง การเรียกเก็บค่าโดยสารที่ต้องจัดการให้เป็นธรรมทั้งสองฝ่าย การสัญจรทั้งทางเดินเท้าและท้องถนน รวมถึงความปลอดภัยในมิติต่าง ๆ ของนักท่องเที่ยวที่มาเยือน
ทั้งนี้ ที่ประชุมได้เสนอมาตรการในการแก้ไขปัญหาเบื้องต้นในภาพรวม 5 มาตรการ คือ 1. การสัญจร โดยการนําเทคโนโลยีมาใช้ อาทิ กล้อง AI ตรวจจับการกระทําผิดการจราจร จัดระเบียบทางเท้า จัดระเบียบการจอดรถรับส่งสาธารณะ 2. การออกสัญลักษณ์แจ้งเตือนนักท่องเที่ยวและผู้ใช้บริการ และออกให้กับผู้ให้บริการใช้ เช่น สติกเกอร์ติดตุ๊กตุ๊กและแท็กซี่ ถึงคําเตือนแก่นักท่องเที่ยวให้ระวังการชักจูงไปซื้อสินค้าและบริการในลักษณะหลอกลวง และเป็นสัญลักษณ์ว่าหากรถคันไหนมีสติกเกอร์หมายความว่าได้มีการลงทะเบียนแล้ว รวมถึงร้านค้าด้วยเช่นกัน 3. การบูรณาการสนธิกําลังหน่วยงานที่เกี่ยวข้อง เพื่อตักเตือน จับปรับ ตัดแต้ม แก่ผู้กระทําผิดต่อนักท่องเที่ยว 4. มาตรการทางสังคม โดยการรณรงค์ให้ประชาชนมีส่วนร่วมในการเป็นหูเป็นตา พร้อมชื่นชมคนทําดีเพื่อสังคม ตักเตือนคนทําผิด 5. ประชาสัมพันธ์ช่องทางการติดต่อที่เป็นประโยชน์แก่นักท่องเที่ยวตั้งแต่แรกก้าวเข้าประเทศไทย อาทิ เบอร์โทรศัพท์ที่สําคัญในการติดต่อหน่วยงานที่เกี่ยวข้องเมื่อเกิดเหตุต่าง ๆ ออกไกด์บุ๊กรายชื่อร้านค้าและบริการที่เป็นมิตร ติดดาว และไว้วางใจได้ ที่ผ่านการรับรองจากหน่วยงานที่เกี่ยวข้อง ให้กับนักท่องเที่ยว
โดยมาตรการต่าง ๆ เริ่มดําเนินการไปในเบื้องต้นแล้วกับ “ราชประสงค์โมเดล” ที่ทําการจัดระเบียบเพื่อการท่องเที่ยว และจะดําเนินการเข้มข้นขึ้นเรื่อย ๆ โดยจะขยายผลต่อไปในจุดที่เป็นย่านการท่องเที่ยวสําคัญ เช่น พื้นที่เกาะรัตนโกสินทร์
รัฐบาลไทย-ข่าวทำเนียบรัฐบาล-ปลัดเกษตรฯ เร่งรัดติดตามงานตามนโยบายสำคัญ เพื่อผลักดันให้เห็นผลเป็นรูปธรรมโดยเร็ว
วันพฤหัสบดีที่ 29 กุมภาพันธ์ 2567
ปลัดเกษตรฯ เร่งรัดติดตามงานตามนโยบายสําคัญ เพื่อผลักดันให้เห็นผลเป็นรูปธรรมโดยเร็ว
ปลัดเกษตรฯ เร่งรัดติดตามงานตามนโยบายสําคัญ เพื่อผลักดันให้เห็นผลเป็นรูปธรรมโดยเร็ว
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานการประชุมติดตามงานตามนโยบายหลักและประเด็นข้อสั่งการของรัฐมนตรีว่าการกระทรวงเกษตรและสหกรณ์ โดยมีผู้บริหารหน่วยงานส่วนกลาง และเกษตรและสหกรณ์จังหวัดทั่วประเทศเข้าร่วมประชุมณ ห้องประชุม 1403 กระทรวงเกษตรและสหกรณ์ และผ่านระบบการประชุมออนไลน์ ว่า การประชุมดังกล่าวมีวัตถุประสงค์เพื่อมอบหมายสํานักงานเกษตรและสหกรณ์จังหวัดติดตามความก้าวหน้าและเร่งรัดการดําเนินงานของกระทรวงเกษตรและสหกรณ์เพื่อให้การดําเนินงานเกิดผล
เป็นรูปธรรมโดยเร็ว ซึ่งเป็นไปตามนโยบายรัฐบาลและนายกรัฐมนตรี ดังนี้
การดําเนินงานตามนโยบายประเด็นข้อสั่งการของรัฐมนตรีว่าการกระทรวงเกษตรและสหกรณ์ ในระดับพื้นที่อาทิ การติดตามผลการให้บริการผ่านศูนย์บริการประชาชนภาคการเกษตร การป้องกัน แก้ไข ฟื้นฟู รับมือภัยแล้ง
ภัยพิบัติทางธรรมชาติ การผลักดันสินค้าเกษตรและบริการมูลค่าสูง 1 ท้องถิ่น 1 สินค้าเกษตรมูลค่าสูง การขยายผล
การดําเนินโครงการอันเนื่องมาจากพระราชดําริ
การดําเนินงานตามข้อตกลงความร่วมมือ (MOU)ระหว่างหน่วยงานในสังกัดกระทรวงเกษตรและสหกรณ์
กับหน่วยงานภายนอก ในระดับพื้นที่ อาทิ การบูรณาการขับเคลื่อนการพัฒนาโครงสร้างพื้นฐานในเขตปฏิรูปที่ดินระหว่างสํานักงานการปฏิรูปที่ดินเพื่อเกษตรกรรม กับ 15หน่วยงานการพัฒนาตลาดกลางสินค้าเกษตรภาคเหนือ ระหว่าง อ.ต.ก. กับองค์การบริหารส่วนจังหวัด
และเพื่อแสวงหา ขยายตลาดสินค้าเกษตรต่างประเทศ ได้มอบหมายหน่วยงานจัดทําข้อมูลสินค้าเกษตรโดดเด่นในแต่ละพื้นที่ เพื่อนําเสนอต่อผู้ประกอบการในต่างประเทศ โดยให้สํานักงานเกษตรและสหกรณ์จังหวัดประสานความร่วมมือกับสํานักการเกษตรต่างประเทศ สํานักงานที่ปรึกษาการเกษตรต่างประเทศ เพื่อผลักดันการขยายตลาดสินค้าดังกล่าวต่อไป
ทั้งนี้ ได้เน้นย้ําให้สํานักงานเกษตรและสหกรณ์จังหวัด พิจารณาขับเคลื่อนการดําเนินงานผ่านกลไกคณะกรรมการขับเคลื่อนงานด้านการเกษตรระดับจังหวัด (SCP) เพื่อให้หน่วยงานในสังกัดกระทรวง จังหวัด และภาคส่วนต่าง ๆ ร่วมขับเคลื่อนการดําเนินงานให้บรรลุเป้าหมาย โดยให้รายงานผลการดําเนินงาน ปัญหาอุปสรรค ต่อปลัดกระทรวงเกษตรและสหกรณ์ เพื่อพิจารณาให้ข้อเสนอแนะและแนวทางการสนับสนุนการดําเนินงานต่อไปด้วย
รัฐบาลไทย-ข่าวทำเนียบรัฐบาล-​“คารม” เตือนประชาชน อย่าหลงกลมิจฉาชีพ อ้างชื่อ 6 หน่วยงาน ดูดเงินในบัญชี
วันพฤหัสบดีที่ 29 กุมภาพันธ์ 2567
29/02/2567
​“คารม” เตือนประชาชน อย่าหลงกลมิจฉาชีพ อ้างชื่อ 6 หน่วยงาน ดูดเงินในบัญชี
​“คารม” เตือนประชาชน อย่าหลงกลมิจฉาชีพ อ้างชื่อ 6 หน่วยงาน ดูดเงินในบัญชี
วันที่ 29 กุมภาพันธ์ 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า ในช่วงที่ผ่านมา กองบัญชาการตํารวจสอบสวนอาชญากรรมทางเทคโนโลยี (บช.สอท. ) ได้รับการร้องทุกข์จากผู้เสียหายหลายรายว่า ได้รับข้อความสั้น (SMS) หรือได้รับสายโทรศัพท์จากมิจฉาชีพซึ่งแอบอ้างเป็นเจ้าหน้าที่ของหน่วยงานภาครัฐ หรือหน่วยงานภาคเอกชน สร้างความน่าเชื่อถือ ออกอุบายต่าง ๆ เพื่อให้ผู้เสียหายหลงเชื่อกรอกข้อมูลส่วนบุคคล ข้อมูลทางการเงิน หรือโอนเงินไปตรวจสอบ หรือกดลิงก์ติดตั้งแอปพลิเคชันของหน่วยงานเหล่านั้น ซึ่งมิจฉาชีพได้สร้างปลอมขึ้นมา เป็นเหตุให้เงินของผู้เสียหายถูกมิจฉาชีพโอนออกไปจนหมดบัญชี
นายก ย้ําเตือนประชาชน อย่าหลงเชื่อมิจฉาชีพ จากข้อมูล พบว่า หน่วยงานที่มิจฉาชีพมักนํามาแอบอ้าง 6 หน่วยงาน ดังนี้
1. การไฟฟ้าส่วนภูมิภาค : เงินชดเชยแปลงไฟฟ้า-ค่า FT
2. กรมที่ดิน : อัปเดตสถานะที่ดิน
3. สํานักงานประกันสังคม : อัปเดตข้อมูล-โอนค่าประกันโควิด
4. Flash Express : เคลมพัสดุเสียหาย
5. กรมพัฒนาธุรกิจการค้า : อัปเดตข้อมูล-ยกเลิกโครงการของรัฐ
6. กรมบัญชีกลาง : ทําเรื่องค่ารักษาพยาบาล
“ขอย้ําว่า ส่วนราชการ หรือหน่วยงานของรัฐ ไม่มีนโยบายโทรศัพท์หรือส่ง sms ไปหาประชาชน ขอประชาชนอย่าหลงเชื่อ เปิดเผยข้อมูลส่วนบุคคล ขอให้มีสติอย่าหลงเชื่อ ตกเป็นเหยื่อมิจฉาชีพ” นายคารม เน้นย้ํา
รัฐบาลไทย-ข่าวทำเนียบรัฐบาล-ที่ปรึกษาฯ สุรพล นำทีม เปิดอบบรม "ลดก๊าซเรือนกระจกได้อย่างไร" ชวนปรับเปลี่ยนพฤติกรรมช่วยลดการปล่อยก๊าซเรือนกระจก
วันพฤหัสบดีที่ 29 กุมภาพันธ์ 2567
29/02/2567
ที่ปรึกษาฯ สุรพล นําทีม เปิดอบบรม "ลดก๊าซเรือนกระจกได้อย่างไร" ชวนปรับเปลี่ยนพฤติกรรมช่วยลดการปล่อยก๊าซเรือนกระจก
ที่ปรึกษาฯ สุรพล นําทีม เปิดอบบรม "ลดก๊าซเรือนกระจกได้อย่างไร" ชวนปรับเปลี่ยนพฤติกรรมช่วยลดการปล่อยก๊าซเรือนกระจก
วันที่ 28 กุมภาพันธ์ 2567 ดร.สุรพล ชามาตย์ ที่ปรึกษาปลัดกระทรวงอุตสาหกรรม เป็นประธานเปิดการอบรม เรื่อง "ลดก๊าซเรือนกระจกได้อย่างไร" เพื่อแลกเปลี่ยนองค์ความรู้เกี่ยวกับสถานการณ์และเป้าหมายการลดก๊าซเรือนกระจกของประเทศไทย มุ่งสู่ความเป็นกลางทางคาร์บอนและการปล่อยก๊าซเรือนกระจกสุทธิเป็นศูนย์ของประเทศไทย (Thailand's Carbon Neutrality and Net Zero GHG Emission Pathway) กิจกรรมโครงการลดก๊าซเรือนกระจกและคาร์บอนเครดิต การคํานวนการลดก๊าซเรือนกระจก ตัวอย่างโครงการคาร์บอนเครดิตทั้งภาครัฐและเอกชน และประโยชน์จากการซื้อ-ขายคาร์บอนเครดิต เพื่อสร้างความตระหนักให้เกิดการลดการปล่อยก๊าซเรือนกระจก ด้วยการเลือกใช้ผลิตภัณฑ์ที่มีฉลากประหยัดพลังงานประสิทธิภาพสูง (เบอร์ 5) การปรับเปลี่ยนรูปแบบการเดินทางโดยใช้ยานพาหนะไฟฟ้า การคัดแยกขยะเพื่อการรีไซเคิล รวมถึงการผลิตไฟฟ้าด้วยพลังงานทดแทน โดยมี สอจ. ทั่วประเทศ รวมถึงผู้ประกอบการ และเจ้าหน้าที่ที่เกี่ยวข้อง เข้าร่วมการอบรม ณ ห้องประชุมจิตอาสา ชั้น 5 อาคารสํานักงานปลัดกระทรวงอุตสาหกรรม และผ่านระบบออนไลน์ (Zoom Meeting)
สําหรับการอบรมครั้งนี้ ได้รับเกียรติจาก นางสาวจิตติมา บุญเกิด นักวิชาการชํานาญการ สํานักรับรองคาร์บอนเครดิต องค์การบริการจัดการก๊าซเรือนกระจก(องค์การมหาชน) เป็นวิทยากรถ่ายทอดองค์ความรู้ ทั้งนี้มีผู้สนใจเข้าร่วมอบรมกว่า 200 คน
รัฐบาลไทย-ข่าวทำเนียบรัฐบาล-นายกฯ ประทับใจการต้อนรับอย่างอบอุ่นของชาวนราธิวาส ย้ำรัฐบาลเดินหน้าแก้ไขปัญหา หวังให้เกิดสันติภาพและความสงบสุขโดยเร็ว
วันพฤหัสบดีที่ 29 กุมภาพันธ์ 2567
29/02/2567
นายกฯ ประทับใจการต้อนรับอย่างอบอุ่นของชาวนราธิวาส ย้ํารัฐบาลเดินหน้าแก้ไขปัญหา หวังให้เกิดสันติภาพและความสงบสุขโดยเร็ว
นายกฯ ประทับใจการต้อนรับอย่างอบอุ่นของชาวนราธิวาส ย้ํารัฐบาลเดินหน้าแก้ไขปัญหา หวังให้เกิดสันติภาพและความสงบสุขโดยเร็ว
วันนี้ (29 กุมภาพันธ์ 2567) เวลา 11.30 น. ณ ห้องประชุมพิพิธภัณฑ์มรดกวัฒนธรรมอิสลาม และศูนย์การเรียนรู้คัมภีร์อัล-กุรอาน ตําบลละหาร อําเภอยี่งอ จังหวัดนราธิวาส นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พร้อมคณะ เยี่ยมชมพิพิธภัณฑ์มรดกวัฒนธรรมอิสลาม และศูนย์การเรียนรู้คัมภีร์อัล-กุรอาน
โดยนายกฯ ได้แวะทักทายชาวบ้าน ที่สวมใส่ชุดไทยชุดพื้นบ้านรําให้การต้อนรับ และเยี่ยมชมกิจกรรม “นวัต .. วัฒนธรรม” ภายในแนวคิด Culture, Creative and Innovation โดยอําเภอสุไหงปาดี นําการแสดงพื้นบ้าน กลองบานอ กรือโต๊ะ ซึ่งจะเป็นการละเล่นตีกลองเพื่อต้อนรับบุคคลในโอกาสสําคัญ การรําซิละ ศิลปะการแสดงพื้นบ้านรวมถึงชมผลิตภัณฑ์ของชุมชน อาทิ กระเป๋ากระฉูด กาแฟ ริต้ายี่งอ โดยใช้น้ําผึ้งชาญณรงค์
จากนั้น นายกรัฐมนตรีเป็นประธานการประชุมหารือยกระดับการท่องเที่ยวและพัฒนาการท่องเที่ยว ในพื้นที่สามจังหวัดชายแดนภาคใต้ นายชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
นายกฯ กล่าวมอบนโยบายด้านการท่องเที่ยวและพัฒนาการท่องเที่ยวในสามจังหวัดชายแดนภาคใต้ ตอนหนึ่งว่า ขอบคุณสําหรับการต้อนรับที่ประทับใจ ซึ่งดูได้จากแววตาของประชาชนทุกคนที่มาให้การต้อนรับ มองเห็นโอกาสที่รัฐบาลนํามาสู่พื้นที่จังหวัดชายแดนภาคใต้ และเข้าใจถึงแนวทางการดําเนินงานที่รัฐบาลจะพยายามทํา ไม่ว่าเรื่องการส่งเสริมวัฒนธรรม รวมถึงของดี ๆ และอาหารภาคใต้ ที่ยังไม่ได้การมีการเผยแพร่และนําเสนอให้คนจังหวัดอื่นรู้ รวมถึงต่างประเทศยังรับรู้ไม่ทั่วถึง
นายกฯ กล่าวว่าพื้นที่จังหวัดชายแดนใต้มีปัญหาเรื่องความไม่สงบที่เกิดขึ้นตั้งแต่อดีตมาอย่างยาวนาน รัฐบาลชุดนี้จะแก้ไขปัญหาอย่างจริงจัง ส่วนเรื่องของด่านต่าง ๆ ไม่ว่าจะเป็นด่านศุลกากร ด่านตรวจคนเข้าเมือง ที่มีปัญหาอยู่ตอนนี้ ได้มีการสั่งการให้เร่งบูรณาการแก้ไขปัญหาอย่างทันที รวมถึงเรื่องของถนนทางหลวง ไม่ว่าจะเป็นระยะสั้นหรือระยะยาว ได้มีการหารือกันตลอด โดยจะเริ่มทําภายในสิ้นปีนี้ ในส่วนเรื่องของสนามบินขึ้นอยู่กับดีมานด์และซัพพลาย ถ้าเกิดสามจังหวัดชายแดนภาคใต้มีของดี ๆ มีสิ่งดี ๆ ตนเองเชื่อว่าจะเกิดดีมานด์ มีความต้องการที่จะมาลงทุนสนามบินเพิ่มมากขึ้น ทั้งนี้ ได้มีการพูดคุยกับฝ่ายความมั่นคงถึงการใช้สนามบินร่วมกันแล้ว
นายกฯ กล่าวต่อไปว่า หลาย ๆ เรื่องตนเองเชื่อว่ารัฐบาลเข้าใจถึงปัญหาการเดินทางลงพื้นที่ครั้งนี้ รัฐบาลนําคณะมาครบทุกกระทรวง รวมถึงฝ่ายความมั่นคง และ สส.ในพื้นที่ ได้รับการตอบรับเป็นอย่างดี และได้พูดคุยถึงปัญหาต่าง ๆ ด้วยแล้ว ถือว่าการลงพื้นที่สามวันนี้ เป็นสามวันที่มีคุณค่า ซึ่งรัฐบาลจะมามาเยี่ยมเยียนอีกในปีหน้า เพื่อมาติดตามความคืบหน้าของโครงการต่าง ๆ ที่รัฐบาลได้มีการจัดสรรงบประมาณลงมาในพื้นที่ พร้อมกล่าวย้ําว่า หน้าที่ของรัฐบาลจะพยายามทําและแก้ไขปัญหาต่อไป เพื่อให้เกิดสันติภาพและความสงบสุขในระยะเวลาใกล้นี้
รัฐบาลไทย-ข่าวทำเนียบรัฐบาล-นายกฯ ย้ำ ลงพื้นที่ 3 จ.ชายแดนใต้ เพื่อสร้างโอกาส สร้างความเจริญในพื้นที่
วันพฤหัสบดีที่ 29 กุมภาพันธ์ 2567
29/02/2567
นายกฯ ย้ํา ลงพื้นที่ 3 จ.ชายแดนใต้ เพื่อสร้างโอกาส สร้างความเจริญในพื้นที่
นายกฯ ย้ํา ลงพื้นที่ 3 จ.ชายแดนใต้ เพื่อสร้างโอกาส สร้างความเจริญในพื้นที่
วันนี้ (29 ก.พ.2567) เวลา 09.30 น. ณ ท่าอากาศยานเบตง อําเภอเบตง จังหวัดยะลา นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ให้สัมภาษณ์เรื่องสนามบินเบตงว่าจะมีเที่ยวบินเชิงพาณิชย์มาบินต่ออีกหรือไม่ ว่า ต้องเป็นไปตามดีมานด์และซัพพลาย หรือมีความต้องการโดยการลงพื้นที่ 3 จังหวัดชายแดนภาคใต้ในครั้งนี้ ก็เพื่อให้ที่นี่มีความเจริญ เพื่อมาสร้างโอกาสถ้าหากภูมิภาคนี้เจริญขึ้น มีนักท่องเที่ยวมากขึ้น มีศูนย์กลางการค้ามากขึ้น ก็จะทําให้สนามบินเบตงเกิดขึ้นแน่นอน
ส่วนสายการบินเชิงพาณิชย์นั้นจะมีการบินอีกหรือไม่ นายกฯ กล่าวว่า ก็คิดว่าเร็วๆ นี้ แต่ก็ขึ้นอยู่กับแผนว่าเราสามารถดึงดูดนักท่องเที่ยวและมีการพัฒนาเศรษฐกิจขั้นพื้นฐานได้มากน้อยแค่ไหน ซึ่งจะไปบังคับให้สายการบินมาบินก็เห็นใจ